
Laste arvu suurendamine Narva Lasteaia Vikerkaar rühmades
1. Asjaolud ja menetluse käik
Narva Lasteaed Vikerkaar on 6rühmaline lasteasutus, milles 2017/2018. õppeaastal on 2 sõimerühma, 3 lasteaiarühma ja 1 liitrühm. Narva Lasteaia Vikerkaar rühmatingimused vastavad sanitaarnõuetele ja lasteaias on olemas vajalikud tingimused laste arenguks.

Narva Lasteaia Vikerkaar hoolekogu on teinud ettepaneku suurendada laste arvu sõimerühmades Kelluke ja Tibud kuni 16 last ning lasteaiarühmades Sipsik ja Liblikas kuni 22 last (21.12.2017. a hoolekogu koosoleku otsus nr 2). Narva Lasteaia Vikerkaar direktor esitas 04.01.2018. a Narva Linnavalitsuse Kultuuriosakonnale vastavasisulise taotluse nr 2-15/2.
2. Õiguslikud alused
Vastavalt koolieelse lasteasutuse seaduse § 7 lõikele 1¹ lasteasutuse hoolekogu ettepanekul on linnavalitsusel õigus lapse arenguks vajalike tingimuste olemasolu korral suurendada laste arvu sõimerühmas kuni kahe lapse võrra, lasteaiarühmas kuni nelja lapse võrra ning liitrühmas kuni kahe lapse võrra. Otsus tehakse iga sõime-, lasteaia- ja liitrühma kohta eraldi.
3. Otsus
Suurendada laste arvu Narva Lasteaia Vikerkaar rühmades järgmiselt:
3.1 sõimerühmades Kelluke ja Tibud kuni 16 last;
3.2 lasteaiarühmades Sipsik ja Liblikas kuni 22 last.

4. Rakendussätted
4.1 Tunnistatakse kehtetuks Narva Linnavalitsuse 19.09.2007. a korraldus nr 1258-k „Laste arvu suurendamine koolieelse lasteasutuse Vikerkaar sõime- ja lasteaiarühmades“.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.
4.3 Korraldus jõustub seadusega sätestatud korras.

